**Latvijas Bankas noteikumu projekta "Maksimāli sadalāmās summas aprēķināšanas kārtība" anotācija**

|  |  |
| --- | --- |
| **Nosaukums** | Latvijas Bankas noteikumi "Maksimāli sadalāmās summas aprēķināšanas kārtība" |
| **Dokumenta veids** | Latvijas Bankas noteikumi |
| **Izdošanas pamatojums** | Tiek izdoti saskaņā ar Kredītiestāžu likuma 35.27 panta otro daļu un 35.35panta otro daļu. |
| **Mērķis un būtība** | Kredītiestāžu likuma 35.27 panta otrā daļa paredz deleģējumu Latvijas Bankai noteikt ar kopējo kapitāla rezervju prasības neievērošanu saistītās maksimāli sadalāmās summas aprēķināšanas kārtību. Savukārt Kredītiestāžu likuma 35.35panta otrā daļa paredz deleģējumu Latvijas Bankai noteikt ar sviras rādītāja rezerves prasības neievērošanu saistītās maksimāli sadalāmās summas aprēķināšanas kārtību.  Maksimāli sadalāmās summas aprēķināšanas kārtība attiecībā uz iestādēm, ja tās neievēro kopējo kapitāla rezervju prasību, ir noteikta Eiropas Parlamenta un Padomes 2013. gada 26. jūnija direktīvas 2013/36/ES par piekļuvi kredītiestāžu darbībai un kredītiestāžu prudenciālo uzraudzību, ar ko groza direktīvu 2002/87/EK un atceļ direktīvas 2006/48/EK un 2006/49/EK (turpmāk – Direktīva 2013/36/ES) 141. pantā. Minētā kārtība tika ieviesta Finanšu un kapitāla tirgus komisijas 2014. gada 23. jūlija normatīvajos noteikumos Nr. 145 "Normatīvie noteikumi par maksimāli sadalāmās summas aprēķināšanas kārtību".  Eiropas Parlamenta un Padomes 2019. gada 20. maija direktīva (ES) 2019/878, ar ko direktīvu 2013/36/ES groza attiecībā uz atbrīvotajām sabiedrībām, finanšu pārvaldītājsabiedrībām, jauktām finanšu pārvaldītājsabiedrībām, atalgojumu, uzraudzības pasākumiem un pilnvarām, kā arī kapitāla saglabāšanas pasākumiem (turpmāk – Direktīva (ES) 2019/878) precizē maksimāli sadalāmās summas aprēķināšanas kārtību, kas noteikta Direktīvas 2013/36/ES 141. pantā (Direktīvas (ES) 2019/878 1. panta 51. punkts), kā arī ar tās 1. panta 52. punktu ievieš Direktīvā 2013/36/ES 141.b pantu, kas nosaka maksimāli sadalāmās summas aprēķināšanas kārtību attiecībā uz iestādēm, kas ir globālas sistēmiski nozīmīgas iestādes, ja tās neievēro Eiropas Parlamenta un Padomes 2013. gada 26. jūnija regulas (ES) Nr. 575/2013 par prudenciālajām prasībām attiecībā uz kredītiestādēm, un ar ko groza regulu (ES) Nr. 648/2012 (turpmāk – Regula Nr. 575/2013) 92. panta 1.a punkta prasības, t. i., sviras rādītāja rezerves prasību.  Lai nodrošinātu Direktīvas (ES) 2019/878 1. panta 51. punkta, kas precizē maksimāli sadalāmās summas aprēķināšanas kārtību, kura noteikta Direktīvas 2013/36/ES 141. pantā, ieviešanu, tika apstiprināti Finanšu un kapitāla tirgus komisijas 2020. gada 27. oktobra normatīvie noteikumi Nr. 198 "Normatīvie noteikumi par maksimāli sadalāmās summas aprēķināšanas kārtību". Stājoties spēkā minētajiem noteikumiem, Finanšu un kapitāla tirgus komisijas 2014. gada 23. jūlija normatīvie noteikumi Nr. 145 "Normatīvie noteikumi par maksimāli sadalāmās summas aprēķināšanas kārtību" zaudēja spēku.  Savukārt, lai ieviestu Direktīvas (ES) 2019/878 1. panta 52. punktu, kas ievieš Direktīvā 2013/36/ES 141.b pantu, tika apstiprināti Finanšu un kapitāla tirgus komisijas 2021. gada 16. novembra normatīvie noteikumi Nr. 155 "Ar sviras rādītāja rezerves prasību saistītās maksimāli sadalāmās summas aprēķināšanas kārtība".  Noteikumu projekts izstrādāts ar mērķi noteikt maksimāli sadalāmās summas aprēķināšanas kārtību attiecībā uz iestādēm, ja tās neievēro kopējo kapitāla rezervju prasību, un iestādēm, kas ir globālas sistēmiski nozīmīgas iestādes, ja tās neievēro sviras rādītāja rezerves prasību, tādējādi nodrošinot Direktīvas 2013/36/ES, ko groza Direktīva (ES) 2019/878, 141. panta un 141.b panta prasību ieviešanu Latvijas Republikas normatīvajos aktos.  Šāds regulējums nepieciešams, lai veicinātu, ka iestādes, ja tās neievēro kopējo kapitāla rezervju prasību, un iestādes, kas ir globālas sistēmiski nozīmīgas iestādes, ja tās neievēro sviras rādītāja rezerves prasību, saglabā pirmā līmeņa pamata kapitāla aprēķinā neiekļauto starpposma peļņu un pārskata gada peļņu, nevis to sadala, tādējādi stiprinot to pašu kapitālu un aizsargājot kreditoru intereses.  Noteikumi būs saistoši iestādēm, ja tās neievēro kopējo kapitāla rezervju prasību, un iestādēm, kas ir globālas sistēmiski nozīmīgas iestādes, ja tās neievēro sviras rādītāja rezerves prasību, t. i.:  1) Latvijas Republikā reģistrētām kredītiestādēm, Kredītiestāžu likuma 11.2 pantā minētajām ieguldījumu brokeru sabiedrībām un Eiropas Parlamenta un Padomes 2019. gada 27. novembra regulas (ES) 2019/2033 par prudenciālajām prasībām ieguldījumu brokeru sabiedrībām un ar ko groza regulas (ES) Nr. 1093/2010, (ES) Nr. 575/2013, (ES) Nr. 600/2014 un (ES) Nr. 806/2014 (turpmāk – Regula Nr. 2019/2033) 1. panta 2. un 5. punktā minētajām ieguldījumu brokeru sabiedrībām, ja tās neievēro kopējo kapitāla rezervju prasību, kura noteikta saskaņā ar Kredītiestāžu likuma 35.22, 35.23, 35.24 un 35.25panta prasībām. Noteikumi būs saistoši ieguldījumu brokeru sabiedrībām, kuras minētas Regulas Nr. 2019/2033 1. panta 2. un 5. punktā, ņemot vērā Ieguldījumu brokeru sabiedrību likuma 3. panta trešo daļu, kas nosaka, ka tām piemēro Kredītiestāžu likumā un uz tā pamata Latvijas Bankas izdotajos noteikumos paredzētās prudenciālās prasības;  2) Latvijas Republikā reģistrētām kredītiestādēm, kas ir globālas sistēmiski nozīmīgas iestādes Regulas Nr. 575/2013 4. panta 1. punkta 133. apakšpunkta izpratnē, ja tās neievēro sviras rādītāja rezerves prasību, kura noteikta saskaņā ar Regulas Nr. 575/2013 92. panta 1.a punktu.  Šobrīd nav tādu Latvijas Republikā reģistrētu ieguldījumu brokeru sabiedrību, kuras minētas Kredītiestāžu likuma 11.2 pantā un Regulas Nr. 2019/2033 1. panta 2. un 5. punktā, kā arī nav Latvijas Republikā reģistrētu kredītiestāžu, kas ir globālas sistēmiski nozīmīgas iestādes.  Noteikumu projekts nosaka maksimāli sadalāmās summas aprēķināšanas kārtību, kas paredz aprēķināt summu, ko iestādes, ja tās neievēro kopējo kapitāla rezervju prasību, un iestādes, kas ir globālas sistēmiski nozīmīgas iestādes, ja tās neievēro sviras rādītāja rezerves prasību, drīkst sadalīt, veicot jebkuru no Kredītiestāžu likuma attiecīgi 35.27 panta pirmās daļas 1., 2. un 3. punktā vai 35.35panta pirmās daļas 1., 2. un 3. punktā minētajām darbībām (piemēram, dividenžu izmaksa, maksājumi par pirmā līmeņa papildu kapitāla instrumentiem, atalgojuma mainīgās daļas izmaksa).  Līdz ar noteikumu projekta stāšanos spēkā spēku zaudēs Finanšu un kapitāla tirgus komisijas 2020. gada 27. oktobra normatīvie noteikumi Nr. 198 "Normatīvie noteikumi par maksimāli sadalāmās summas aprēķināšanas kārtību" un Finanšu un kapitāla tirgus komisijas 2021. gada 16. novembra normatīvie noteikumi Nr. 155 "Ar sviras rādītāja rezerves prasību saistītās maksimāli sadalāmās summas aprēķināšanas kārtība".  Ar noteikumu projektu netiek ieviesta jauna maksimāli sadalāmās summas aprēķināšanas kārtība iestādēm, ja tās neievēro kopējo kapitāla rezervju prasību, un iestādēm, kas ir globālas sistēmiski nozīmīgas iestādes, ja tās neievēro sviras rādītāja rezerves prasību, jo līdzšinējā maksimāli sadalāmās summas aprēķināšanas kārtība tiek saglabāta. |
| **Leģitīmais mērķis** | Projektā paredzēto prasību mērķis ir citu personu tiesību un sabiedrības labklājības aizsardzība.  Noteikumu projekts nepieciešams, lai veicinātu vienotu tirgus dalībnieku izpratni un pieeju regulējošo prasību piemērošanai attiecībā uz maksimāli sadalāmās summas aprēķināšanas kārtību iestādēm, ja tās neievēro kopējo kapitāla rezervju prasību, un iestādēm, kas ir globālas sistēmiski nozīmīgas iestādes, ja tās neievēro sviras rādītāja rezerves prasību.  Noteikumu projekts ir izstrādāts, lai nodrošinātu to tiesību normu ieviešanu, kuras iekļautas Direktīvā (ES) 2019/878, kas savukārt groza Direktīvas 2013/36/ES 141. pantu un ievieš Direktīvā 2013/36/ES 141.b pantu.  Direktīvas (ES) 2019/878 1. panta 51. un 52. punkta (Direktīvas 2013/36/ES 141. panta un 141.b panta) pārņemšanas tabula ir pievienota anotācijas pielikumā. |
| **Samērīgums** | Kredītiestāžu likuma 35.27 panta pirmā daļa un 35.35panta pirmā daļa nosaka pienākumu attiecīgi iestādēm, ja tās neievēro kopējo kapitāla rezervju prasību, un iestādēm, kas ir globālas sistēmiski nozīmīgas iestādes, ja tās neievēro sviras rādītāja rezerves prasību, aprēķināt maksimāli sadalāmo summu, bet nenosaka vienotu tās aprēķināšanas kārtību.  Tiesību norma atbilst samērīguma principam, jo, pirmkārt, ar noteikumu projekta ieviešanu tiek sasniegts leģitīmais mērķis (citu personu tiesību un sabiedrības labklājības aizsardzība, nosakot vienotu maksimāli sadalāmās summas aprēķināšanas kārtību iestādēm, ja tās neievēro kopējo kapitāla rezervju prasību, un iestādēm, kas ir globālas sistēmiski nozīmīgas iestādes, ja tās neievēro sviras rādītāja rezerves prasību). Otrkārt, atbilstošākais veids, kā noteikt tirgus dalībniekiem vienotas un saistošas prasības, tādējādi nodrošinot vienotu tirgus dalībnieku izpratni un pieeju, ir izdot tirgus dalībniekiem saistošus noteikumus. Citas alternatīvas jautājuma noregulēšanai un vienotu prasību noteikšanai nebūtu efektīvas un nesasniegtu izvirzīto mērķi, jo nenodrošinātu minēto prasību vienveidīgu piemērošanu.  Samērojot papildu slogu un resursus, kas tirgus dalībniekiem būs jāiegulda Latvijas Bankas noteikto prasību ievērošanā, ar sabiedrības ieguvumu, jāsecina, ka sabiedrības interesēm piešķirama prioritāte un tās ieguvums būs lielāks par papildu resursu ieguldījumu, kas konkrētajam tirgus dalībniekam varētu rasties ar uzliktajiem pienākumiem, un tos atsver sagaidāmie ilgtermiņa ieguvumi noteikumu projekta tvērumā ietilpstošo iestāžu pašu kapitāla aprēķinā neiekļautās peļņas saglabāšanas un stabilāka finanšu sektora veidā. |
| **Spēkā stāšanās** | Nākamajā dienā pēc publicēšanas oficiālajā izdevumā "Latvijas Vēstnesis". |
| **Ietekme uz Latvijas Bankas budžetu** | Noteikumu izdošana nerada ietekmi uz Latvijas Bankas budžetu. |
| **Administratīvā sloga un izmaksu novērtējums (tirgus dalībniekiem)** | Ar noteikumu projektu netiek radīts jauns administratīvais slogs vai administratīvās izmaksas tirgus dalībniekiem. |
| **Saistītie dokumenti** | Ar noteikumu projektu saistītie dokumenti:   1. Kredītiestāžu likums; 2. Finanšu un kapitāla tirgus komisijas 2020. gada 27. oktobra normatīvie noteikumi Nr. 198 "Normatīvie noteikumi par maksimāli sadalāmās summas aprēķināšanas kārtību"; 3. Finanšu un kapitāla tirgus komisijas 2021. gada 16. novembra normatīvie noteikumi Nr. 155 "Ar sviras rādītāja rezerves prasību saistītās maksimāli sadalāmās summas aprēķināšanas kārtība"; 4. Direktīva 2013/36/ES; 5. Direktīva (ES) 2019/878; 6. Regula Nr. 575/2013; 7. Regula Nr. 2019/2033. |
| **Saskaņošana ar Eiropas Centrālo banku** | Noteikumu projekts nav jāsaskaņo ar Eiropas Centrālo banku. |
| **Saskaņošana ar citām publiskām un privātām personām** | Noteikumu projekts 2023. gada 9. augustā tika publicēts Latvijas Bankas tīmekļvietnes [www.bank.lv](http://www.bank.lv) sadaļā "Sabiedrības līdzdalība", un līdz 2023. gada 24. augustam sabiedrībai bija iespēja iesaistīties tā apspriešanā.  Vienlaikus par noteikumu projektu un notiekošo sabiedrības līdzdalību individuāli tika informēta Latvijas Finanšu nozares asociācija un tās kredītiestādes, kas nav Latvijas Finanšu nozares asociācijas biedres. |
| **Saskaņošanas** **rezultāti** | Sabiedrības līdzdalības rezultātā par noteikumu projektu netika saņemti ieteikumi, iebildumi vai priekšlikumi. Līdz ar to noteikumu projekts ir saskaņots bez priekšlikumiem vai iebildumiem. |

Pielikums

Latvijas Bankas noteikumu projekta anotācijai

**Eiropas Savienības tiesību aktu pārņemšanas/ieviešanas tabula**

**Latvijas Bankas noteikumu projekta nosaukums:** "Maksimāli sadalāmās summas aprēķināšanas kārtība" (turpmāk – projekts)

**Eiropas Savienības tiesību akta nosaukums:** Eiropas Parlamenta un Padomes 2019. gada 20. maija direktīva (ES) 2019/878, ar ko direktīvu 2013/36/ES groza attiecībā uz atbrīvotajām sabiedrībām, finanšu pārvaldītājsabiedrībām, jauktām finanšu pārvaldītājsabiedrībām, atalgojumu, uzraudzības pasākumiem un pilnvarām, kā arī kapitāla saglabāšanas pasākumiem (turpmāk – Direktīva (ES) 2019/878)

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(Norāda pēc iespējas konkrētāku teksta vienību)* | **Projekta punkts vai apakšpunkts, kas izpilda A ailē minēto prasību**  *(Norāda pēc iespējas konkrētāku teksta vienību)* | **Vai A ailē minētā prasība ar B ailē minēto projekta punktu vai apakšpunktu tiek izpildīta pilnībā vai daļēji?**  *(Ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais projekta punkts vai apakšpunkts paredz stingrākas prasības, nekā A ailē minētā prasība**  *(Ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti?**  *(Ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām?**  *(Ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas (ES) 2019/878  1. panta 51. punkts (Eiropas Parlamenta un Padomes 2013. gada 26. jūnija direktīvas 2013/36/ES par piekļuvi kredītiestāžu darbībai un kredītiestāžu prudenciālo uzraudzību, ar ko groza direktīvu 2002/87/EK un atceļ direktīvas 2006/48/EK un 2006/49/EK (turpmāk – Direktīva 2013/36/ES)  141. panta 4. punkts) | Projekta 2. punkts un 2.1. apakšpunkts | Izpilda pilnībā | Nē | Jā | Direktīvas (ES) 2019/878 3. panta 1. punkts paredz, ka dalībvalstis paziņo Eiropas Komisijai par šīs direktīvas prasību izpildi.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc projekta apstiprināšanas Latvijas Bankas padomē.  Latvijas Bankas Ģenerālsekretariāts informēs Finanšu ministriju par projekta apstiprināšanu Latvijas Bankas padomē vienas darbdienas laikā pēc tā publicēšanas oficiālajā izdevumā "Latvijas Vēstnesis". |
| Direktīvas (ES) 2019/878  1. panta 51. punkts (Direktīvas 2013/36/ES 141. panta 5. punkta pirmā rindkopa) | Projekta 3. punkts | Izpilda pilnībā | Nē | Jā |
| Direktīvas (ES) 2019/878  1. panta 51. punkts (Direktīvas 2013/36/ES 141. panta 5. punkta "a" apakšpunkts) | Projekta 3.1. un 3.1.1. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 51. punkts (Direktīvas 2013/36/ES 141. panta 5. punkta "b" apakšpunkts) | Projekta 3.1. un 3.1.1. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 51. punkts (Direktīvas 2013/36/ES 141. panta 5. punkta "c" apakšpunkts) | Projekta 3.2. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 51. punkts (Direktīvas 2013/36/ES 141. panta 6. punkta pirmā rindkopa un 141. panta 6. punkta "a" apakšpunkts) | Projekta 4., 5. punkts un 6.1. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 51. punkts (Direktīvas 2013/36/ES 141. panta 6. punkta pirmā rindkopa un 141. panta 6. punkta "b" apakšpunkts) | Projekta 4., 5. punkts un 6.2. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 51. punkts (Direktīvas 2013/36/ES 141. panta 6. punkta pirmā rindkopa un 141. panta 6. punkta "c" apakšpunkts) | Projekta 4., 5. punkts un 6.3. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 51. punkts (Direktīvas 2013/36/ES 141. panta 6. punkta pirmā rindkopa un 141. panta 6. punkta "d" apakšpunkts) | Projekta 4., 5. punkts un 6.4. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 51. punkts (Direktīvas 2013/36/ES 141. panta 6. punkta pēdējā rindkopa) | Projekta 7. punkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 4. punkts) | Projekta 2. punkts un 2.2. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 5. punkta pirmā rindkopa) | Projekta 3. punkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 5. punkta "a" apakšpunkts) | Projekta 3.1. un 3.1.2. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 5. punkta "b" apakšpunkts) | Projekta 3.1. un 3.1.2. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 5. punkta "c" apakšpunkts) | Projekta 3.2. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 6. punkta pirmā rindkopa un 141.b panta 6. punkta "a" apakšpunkts) | Projekta 8., 9. punkts un 10.1. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 6. punkta pirmā rindkopa un 141.b panta 6. punkta "b" apakšpunkts) | Projekta 8., 9. punkts un 10.2. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 6.  punkta pirmā rindkopa un 141.b panta 6. punkta "c" apakšpunkts) | Projekta 8., 9. punkts un 10.3. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 6. punkta pirmā rindkopa un 141.b panta 6. punkta "d" apakšpunkts) | Projekta 8., 9. punkts un 10.4. apakšpunkts | Izpilda pilnībā | Nē | Jā |
| Direktīvas (ES) 2019/878  1. panta 52. punkts (Direktīvas 2013/36/ES 141.b panta 6. punkta pēdējā rindkopa) | Projekta 11. punkts | Izpilda pilnībā | Nē | Jā |