K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Informācijas par darījumiem ar finanšu instrumentiem sniegšanas kārtība**

Izdoti saskaņā ar

Finanšu instrumentu tirgus likuma

137.2 panta trešās daļas 2. punktu

1. Noteikumi nosaka kārtību, kādā finanšu instrumentu tirgus dalībnieki, kuri sniedz informāciju par darījumiem ar finanšu instrumentiem saskaņā ar Eiropas Parlamenta un Padomes 2014. gada 15. maija regulas (ES) Nr. 600/2014 par finanšu instrumentu tirgiem un ar ko groza regulu (ES) Nr. 648/2012 26. pantu, (turpmāk – tirgus dalībnieks) Latvijas Bankai sniedz informāciju par darījumiem ar finanšu instrumentiem.
2. Tirgus dalībnieks sniedz Latvijas Bankai informāciju par darījumiem ar finanšu instrumentiem atbilstoši šādu tieši piemērojamo Eiropas Savienības tiesību aktu prasībām:
   1. Eiropas Parlamenta un Padomes 2014. gada 15. maija regulas (ES) Nr. 600/2014 par finanšu instrumentu tirgiem un ar ko groza regulu (ES) Nr. 648/2012 IV sadaļai, kas nosaka, par kuriem darījumiem un kādā termiņā sniedzama informācija;
   2. Komisijas 2016. gada 28. jūlija deleģētajai regulai Nr. 2017/590, ar ko Eiropas Parlamenta un Padomes regulu (ES) Nr. 600/2014 papildina attiecībā uz regulatīvajiem tehniskajiem standartiem ziņošanai par darījumiem kompetentajām iestādēm, kas nosaka sniedzamās informācijas saturu un formātu.
3. Tirgus dalībnieks informāciju par darījumiem ar finanšu instrumentiem iesniedz elektroniskā veidā saskaņā ar Latvijas Bankas noteikumiem, kuri regulē elektronisko informācijas apmaiņu ar Latvijas Banku, izmantojot datu ziņošanas sistēmu.
4. Atzīt par spēku zaudējušiem Finanšu un kapitāla tirgus komisijas 2020. gada 4. augusta normatīvos noteikumus Nr. 120 "Normatīvie noteikumi par kārtību, kādā ziņojama informācija par darījumiem ar finanšu instrumentiem" (Latvijas Vēstnesis, 2020, Nr. 155).

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |